Arutelu:Diktatuur - Vikipeedia, vaba entsüklopeedia

# Arutelu:Diktatuur

###

Kontseptsioon on segane. Tuleb vahet teha diktaatori (sõjaaja valitseja) valitsemisel ja diktatuuril tämapäeva politoloogilises mõttes.

Praegune definitsioon kehtib ka sajanditepikku eksisteerinud monarhia kohta, mistõttu ta pole küllalt spetsiifiline. Andres 18. detsember 2005, kell 19.28 (UTC)

    kui ma nüüd seda teksti üritasin lugeda, siis jõudsin ka järeldusele et ilmselt UK kuningas on diktaator ;) - Ahsoous 20. detsember 2005, kell 19.26 (UTC)

Klassikaline diktatuur valitses Vana-Roomas 1. sajandil

  Kuidas seda mõista? Andres 20. detsember 2005, kell 17.00 (UTC)

    inglise viki väidab, et oli 2. sajandil ennem kristust Vana-Roomas diktatuur. Taivo, kui sa kohal olid ja mäletad, siis jää oma 1. sajandi juurde. Kui ei - paranda tagasi! --Kinks 20. detsember 2005, kell 17.02 (UTC)

      Diktatuur diktaatoriameti mõttes kaotati minu teada 1. sajandil eKr. Ja diktaatoriamet oli kindlasti olemas ka enne 1. sajandit eKr.

      Hoopis teine jutt on, kui tahetakse rääkida diktatuurist tänapäeva mõttes. Andres 20. detsember 2005, kell 17.25 (UTC)
        Kui sa, Kinks, 2. sajandil eKr kohal olid ja mäletad, siis muuda ise ära. Minu arusaamist mööda eksisteerisid sellal diktaatorid kui riigiametnikud, aga diktatuuri ei olnud. Sõnade tähendus muutub aja jooksul. Vana-Rooma diktaatoreid peaks artiklis "Diktatuur" mainima, kuid põhirõhk peaks olema tollastel augustustel ja imperaatoritel, kes vastavad rohkem tänapäeva diktaatoritele. Samuti polnud 2. sajandi eKr värk klassikaline diktatuur, kui just sõna "klassikaline" ei tõlgendata nii nagu inglise keeles (eesti ja inglise sõnad ei vasta teineteisele täpselt). Ja alumine inglise viki keelelink on vale. Taivo 20. detsember 2005, kell 19.05 (UTC)

Ärge te proletariaadi diktatuuri unustage... ah ja muide diktatuuri ja türannia vahelisest vahest tuleks ka kuskil rääkida - Ahsoous 20. detsember 2005, kell 19.26 (UTC)

  Roomas oli diktaator selge termin, sealt see ju pärinebki. Ei tohiks seda ära kaotada hoopis. --Lulu 20. detsember 2005, kell 19.37 (UTC)

    Nõus. Sulla ja Julius Caesari aeg just nimelt diktatuur ju oligi... nii et selle ära kaotamine on nüüd küll väga vale samm - Ahsoous 20. detsember 2005, kell 19.41 (UTC)

          Sõnal "diktatuur" on ju mitu tähendust. Ladina sõna dictatura tähendaski algselt diktaatori võimu, volitusi või valitsemisaega. Ka eesti keeles saab teda selles tähenduses kasutada. Andres 20. detsember 2005, kell 20.04 (UTC)

          Edasi, tsiteerin esimest "Eesti Entsüklopeediat": "muistses Roomas diktaatori ameti nimetus. Nüüdisajal õiguslikult piiramatu riigivõimu teostamine ebanormaalse olukorra kõrvaldamiseks, millesse riik on sattunud mõne erakorralise sündmuse (näit. mässu, sõja) tõttu. D-i mõiste eeldab ajutist iseloomu, s. t. ta lõpeb, niipea kui on jalule seatud normaalne lukord; d-i lõppemisega jätkab tegevust õigusega määrastatud kord, mis oli d-i kestel ajutiselt kitsendatud." Järgneb erijuhtude kirjeldus konkreetsete näidetega. Nii et siin on kaks tähendust, ajalooline ja riigiõiguslik. Kolmandat tähendust on kirjeldatud nii: "D-ks nimetatakse ka niisugust olukorda, kus juhtiv poliitiline mõju ja tegelik võim kuulub riigis mitte kogu rahvale, vaid selle teatavale osale, rühmale, parteile jne. Selles mõttes räägitakse fašismi d-st Itaalias ning kommunistliku partei d-st Nõukogude-Venemaal." See on siis politoloogiline tähendus. Andres 20. detsember 2005, kell 20.13 (UTC)
        Nu totter lugu on siinjuures see, et need tähendused on nii enamvähem lahti kirjutatud artiklis Diktaator, kahjuks aga mitte siin... Aga kes pärast nendest kildudest siis tervikut kokku panema peab?... - Ahsoous 20. detsember 2005, kell 20.23 (UTC)

Artiklid diktaator ja diktatuur kokku sulatada, mis muud. --Lulu 20. detsember 2005, kell 20.26 (UTC)

  Ei poolda kokkusulatamist. See teeb asja veel segasemaks. Andres 21. detsember 2005, kell 16.33 (UTC)

Proletariaadi diktatuur peaks olema eraldi artikkel. --Lulu 22. detsember 2005, kell 08.04 (UTC)

Segane ja vilets artikkel praegu. --Lulu 27. jaanuar 2006, kell 12.57 (UTC)

Ühe teooria järgi on diktatuur õiguslikult piiramatu riigivõimu teostamine ebanormaalse olukorra kõrvaldamiseks, millesse riik on sattunud mõne erakorralise sündmuse (näit. mässu, sõja) tõttu. Diktatuuri mõiste eeldab ajutist iseloomu, ehk ta lõpeb, niipea kui on jalule seatud normaalne olukord. Diktatuuri lõppemisega jätkab tegevust õigusega määrastatud kord, mis oli diktatuuri kestel ajutiselt kitsendatud.

Sellise jupi võtsin välja, mille sisu peaks asendama uus tekst.--193.40.5.245 16. aprill 2006, kell 08.43 (UTC)

Välja otsitud andmebaasist "http://et.wikipedia.org../../../d/i/k/Arutelu%7EDiktatuur_8c2c.html"

##### Views

- Artikkel
- Arutelu
- Viimane redaktsioon

##### Otsi